उदयपुर. लेकसिटी ने न्यू ईयर को वेलकम करने की पूरी तैयारी कर ली है। शहर की होटलों से शहर से दूर स्थित रिसोर्ट तक में थीम पार्टी की प्लानिंग बन चुकी है। किसी ने नामी डीजे और सिंगर्स को तो किसी ने डांस ग्रुप्स को पार्टी आमंत्रित किया है।
होटलों में जहां कमरों की मारामारी चल रही हैं वहीं कई परिवारों ने शहर से दूर रिसोर्ट में भी पार्टी करने का मन बना लिया है। सभी होटलों में इस रात के खास गाला डिनर का मैन्यू भी प्लान कर लिया है। फाइव स्टार होटलों की बात करें तो विदेशी थीम पर खास कॉन्टिनेंटल और सी फूड को मैन्यू में शामिल किया है। इन होटलों में एक प्लेट 6 से 7 हजार रुपए तक पहुंच सकती है।
टूरिस्ट पाइंट पर भीड़
शहर के अधिकांश पर्यटक स्थलों पर साेमवार को खासी भीड़ देखी गई। विदेशी से ज्यादा देशी पर्यटकों की शहर में बहार है। गुजरात से कई स्कूलों से स्टूडेंट्स के ग्रुप्स भी इन दिनों शहर के कई स्थलों पर देखे जा सकते हैं। विदेशी पर्यटक 1 जनवरी के बाद और बढेंगे, क्योंकि कई विदेशी क्रिसमस अपने घरों में ही मनाना पसंद करते हैं। इसके बाद न्यू ईयर के बाद ही वे घूमने का प्लान बनाते हैं। जनवरी की सुहानी सर्दी भी उन्हें आकर्षित करती है।
चार साल में दिसंबर माह में पर्यटकों की संख्या
2011 -88200
2012 -91691
2013 -33310
2014 -115117
awa_Deva hin_Deva hne_Deva hin_Deva awa_Deva unk unk unk unk